אהרן-יעקב גרינברג

אהרן-יעקב גרינברג (15 במרץ 1900 - 2 באפריל 1963) היה חבר הכנסת מטעם המפד"ל.

ביוגרפיה

גרינברג נולד בעיירה סוקולוב פודלסקי שבפולין, והיה תלמידו וחתנו של האדמו"ר מסוקולוב יצחק זליג מורגנשטרן. עד לעלייתו לארץ-ישראל ב-1934, ניהל גרינברג ישיבה בעיירת הולדתו. היה פעיל מנעוריו בתנועות "צעירי מזרחי" ו"החלוץ המזרחי", וחבר הוועד הפועל של הפועל המזרחי בישראל.

נבחר לכנסת הראשונה מטעם החזית הדתית המאוחדת, וכיהן בה כחבר ועדת הכנסת וועדת החוץ והביטחון. לאחר  הפסקה, נבחר מחדש ב- 1955 וכיהן כחבר בכנסות השלישית, הרביעית והחמישית מטעם מפד"ל, ושימש סגן יושב ראש הכנסת עד למותו.

גרינברג כתב טור שבועי בעיתון הצופה (תחת הפסידונים י' הלוי), שבו ליקט פירושים ודרשות לפי סדר פרשות השבוע. טוריו לוקטו לאחר פטירתו לספר בן שישה כרכים בשם עיטורי תורה (הוצאת יבנה).

לקריאה נוספת
תורה ועבודה בחזון ובמעש, הוועד הפועל של הסתדרות הפועל המזרחי בארץ ישראל, תשמ"ה, עמוד 363

קישורים חיצוניים 
 
 

פעילי תנועת המזרחי
ישראלים ילידי פולין
חברי כנסת מטעם חזית דתית מאוחדת
חברי כנסת מטעם המפד"ל
אנשי העלייה החמישית
בעלי טור ישראלים
סגל הצופה
חברי הכנסת השלישית
חברי הכנסת הרביעית
חברי הכנסת החמישית
אישים הקבורים בבית הקברות נחלת יצחק
סגני יושב ראש הכנסת בכנסת השלישית
סגני יושב ראש הכנסת בכנסת הרביעית
סגני יושב ראש הכנסת בכנסת החמישית
חברי כנסת שמתו במהלך כהונתם
ישראלים שנולדו ב-1900
ישראלים שנפטרו ב-1963